Sveučilište u Zagrebu

Ekonomski fakultet u Zagrebu

Prijava za Rektorovu nagradu 2017./2018.

“Društveno koristan rad kroz poticanje mobilnosti s ciljem ostvarenja potencijala mladih”

Autori:

Fran Naglić, Sunčica Čuljak, Dalija Kolar, Cvita Lucija Bučević; Krešimir Cerovac, Teodora Lauš, Mate Doko, Lucija Blatarić, Nedia Opačak, Dajana Ivkić, Magda Iveković, Dominik Rebrović, Lucija Marić, Ana Tomljenović, Matea Marić, Marko Gabud, Dario Ivanović, Sara Ćetković, Ivana Hržan, Hana Latović, Mia Marija Gačić, Stjepan Lučevnjak i Nikica Pinter

Zagreb, svibanj 2018.

Prodekan za nastavu, studente i upravljanje kvalitetom

Doc. dr. sc. Božidar Jaković

Ekonomski fakultet

Sveučilište u Zagrebu

Zagreb, 4. svibnja 2018.

Povjerenstvu za dodjelu Rektorove

nagrade za 2017/2018

**Prijedlog za nominaciju za dodjelu Rektorove nagrade u kategoriji**

**„Društveno koristan rad u akademskoj i široj zajednici – na prijedlog čelnika Ustanove/dekana“**

**za ak. godinu 2017/2018 studentima volonterima**

**članovima AIESEC Zagreba:**

Poštovani/poštovane,

Temeljem raspisanog natječaja za dodjelu Rektorove nagrade za ak. godinu 2017/2018 u kategoriji:

**f) društveno koristan rad u akademskoj i široj zajednici – na prijedlog čelnika Ustanove/dekana**

predlažem za nominaciju članice i članove lokalnog odbora AIESEC Zagreb:

Fran Naglić, Sunčica Čuljak, Dalija Kolar, Cvita Lucija Bučević; Krešimir Cerovac, Teodora Lauš, Mate Doko, Lucija Blatarić, Nedia Opačak, Dajana Ivkić, Magda Iveković, Dominik Rebrović, Lucija Marić, Ana Tomljenović, Matea Marić, Marko Gabud, Dario Ivanović, Sara Ćetković, Ivana Hržan, Hana Latović, Mia Marija Gačić, Stjepan Lučevnjak i Nikica Pinter

Nominiram navedene studente za aktivan rad na interdisciplinarnim projektima te poticanju mobilnosti u razdoblju od 1. svibnja 2017. do 1. Svibnja 2018.

U navedenom razdoblju članovi AIESEC Zagreba su poticali društveno koristan rad mladih u lokalnoj zajednici te mobilnost kroz međunarodne volonterske i stručne razmjene.

1. Uvod
   1. Povijest AIESEC-a
   2. Misija
   3. Poticanje liderstva
   4. Prilike koje pružamo mladima

* Članstvo
* Konferencije
* Global Volunteer
* Global Talent
* Global Enterpreneur

1. AIESEC Zagreb
   1. Vodstvo organizacije
   2. Odlazne prakse
   3. Provedeni projekti

* Global Mentors
* World in the City
* Global Entrepreneur
* Discover Zagreb
  1. Budući projekti
* InteGREAT

1. Sažetak
2. Uvod
   1. Povijest AIESEC-a

AIESEC je globalna, nepolitička i neprofitna organizacija mladih osnovana 1948. od grupe studenata 7 europskih zemalja (Belgija, Danska, Finska, Francuska, Nizozemska, Norveška i Švedska). Nastala je poslije Drugog svjetskog rata kao odgovor mladih na poslijeratne događaje. Njezine fundamentalne vrijednosti oblikovane su socio-ekonomskim stanjem toga doba. Cilj je bio da se kroz međunarodne razmjene mladi ljudi povežu, upoznaju s drugim kulturama, razbiju predrasude te nauče prihvaćati različitosti i prošire svoje vidike radeći u multikulturalnom okruženju.

* 1. Misija

Odgovornost svake mlade osobe je preuzeti ulogu u oblikovanju budućnosti našeg planeta. Kao svoju misiju vidimo mir i ispunjenje ljudskih potencijala. Način na koji AIESEC radi na tome je kroz odlazne i dolazne razmjene. Mi vjerujemo da kada se osoba stavi u okružje izvan svoje zone ugode kada zbilja stvaramo lidere koji su sposobni za nepoznatu budućnost. Vjerujemo i da je međunarodna razmjena jedan od načina povećanja tolerancije u svijetu tako što upoznavanjem onih kultura prema kojima imamo predrasude ustvari razbijamo iste.

* 1. Poticanje liderstva

Kroz članstvo u organizaciji i kroz ostale programe i projekte koje pružamo mladima, nastojimo razviti kvalitete koje smatramo ključnima za izgradnju lidera koji su spremni preuzeti inicijativu i napraviti pozitivnu promjenu u lokalnoj zajednici. Te kvalitete su:

* Sposobnost osnaživanja drugih - uključivanje u konstruktivne razgovore i razumijevanje perspektive druge osobe je ključno kako bi joj omogućili ostvariti vlastiti potencijal
* Orijentiran rješenju - onaj tko se zna nositi s čestim promjenama koje prate današnjicu, stalno ide naprijed i pronalazi najbolja rješenja za svaki izazov
* Svjetski građanin - svjestan tekućih svjetskih problema i vjeruje kako može ostvariti promjene
* Samosvjestan - razumije i živi osobne vrijednosti; fokusiran na vrline ispred mana
  1. Prilike koje pružamo mladima

Organizacija se sastoji od lokalnih i nacionalnih odbora kojima koordinira međunarodni odbor. Svaki od njih sastoji se od timova zaduženih za pojedinu funkciju rada organizacije.

* Članstvo:
  + Članovi mogu razviti liderske vještine kroz rad u jednom od timova i imaju priliku za brzi napredak unutar dinamičnog okruženja. Tako vrlo brzo mogu dobiti priliku upravljati vlastitim timom te razviti vještine vođenja. Svako iskustvo donosi nove izazove, ali i prilike za praktična iskustva kojima se razvija suradnja i timski identitet te se uče prezentacijske i prodajne vještine.
* Konferencije:
  + Članovi mogu sudjelovati na lokanim, nacionalnim i međunardonim konferencijama. Neki od glavnih ciljeva AIESEC konferencija su poticanje mladih na liderstvo te educiranje o društvenim odgovornostima, a mladi koji prisustvuju na njemu sudjeluju i u kreiranju strateški važnih odluka i društveno važnih inicijativa koje se zatim provode u AIESEC odborima diljem  
    Svijeta.
  + Osim same konferencije na kongresu se odvijaju i druga zanimljiva događanja, a mi bi izdvojili:  
    1. Svečano otvorenje i sajam Global Village na kojem studenti predstavljaju svoju zemlju, kulturu i tradiciju te fakultet s kojeg dolaze. Studenti na sajmu imaju priliku biti ambasadori svoje zemlje jer prezentiraju svoju kulturu tako što drugim sudionicima prezentiraju tradicionalnu hranu, nacionalne plesove i glazbu.   
    2. Global Youthspeak Forum koji spaja mlade sa utjecajnim svjetskim vođama te omogućuje dijalog između različitih sektora i različitih generacija.
  + U protekloj godini osam članova je sudjelovalo na međunarodnoj konferenciji EuroCo (rujan 2017.) i EuroXpro ( travanj 2017., ožujak 2018.) gdje su predstavljali Hrvatsku kao entitet unutar globalne mreže AIESECa te na sajmu Global Village hrvatsku kulturu, glazbu, gastronomiju i tradiciju.
  + Više od dvadeset članova je sudjelovalo na regionalnoj konferenciji ,, Balkan Cooperation Congress’’ ( ožujak, 2018., Ohrid, Makedonija) koja ima za cilj povezivanje mladih iz Hrvatske, Bosne i Hercegovine, Makedonije, Srbije, Crne Gore. Ova konferencija je nastala jer vjerujemo da se mladi susreću sa istim problemima zbog nedostatka prilika za rad i osobni razvoj.
* Global Volunteer:
  + Global Volunteer je volonterska praksa. Prakse se odvijaju u jednoj od 126 zemalja članica u trajanju od 6 do 8 tjedana. Svaka praksa je u skladu s jednim od 17 UN-ovih ciljeva održivog razvoj što znači da se sudjelovanjem na jednom od projekata izravno utječe na najvažnije svjetske probleme. Projekti većinom uključuju edukaciju, podizanje svijesti o problemima te zajednice, rad na ljudskim pravima, održivost okoliša.
* Global Talent:
  + Global Talent je plaćena stručna praksa čiji je cilj poticanje profesionalne mobilnosti mladih. Praksa traje od 6 do 12 mjeseci tijekom koje naši praktikanti rade u nekim od najvećih svjetskih kompanija, što ih nakon završetka fakulteta čini konkurentnima na tržištu rada.
* Global Entrepreneur:
  + Global Entrepreneur je neplaćena stručna praksa od 6 do 12 tjedana kroz koju praktikant ima priliku učiti od ostalih zaposlenika start-up-ova. Volonteri mogu steći iskustvo rada u mladoj i proaktivnoj okolini start-up-a, a lokalna poduzeća u začetku mogu dobiti drugačije poglede na rješavanje problema, različitost mišljenja i mogućnost širenja na inozemno tržište.

1. AIESEC Zagreb

AIESEC Zagreb lokalni je odbor osnovan 1953. i ima sjedište na Ekonomskom fakultetu u Zagrebu. U svojih 65 godina djelovanja ostvareni su brojni društveno korisni projekti. Vodstvo lokalnog odbora predstavlja izvršni odbor koji je sastavljen od predsjednika i potpredsjednika svake od funkcija koje organizacija izvršava.

* 1. Vodstvo organizacije

U razdoblju 2017./2018. članovi izvršnog odbora bili su:

* Predsjednik AIESEC Zagreba Fran Naglić
  + Potpredsjednica za odlazne prakse Sunčica Čuljak
  + Potpredsjednica za dolazne prakse Teodora Lauš
  + Potpredsjednica za ljudske potencijale Cvita Lucija Bučević
  + Potpredsjednik za poslovni razvoj Krešimir Cerovac
  + Potpredsjednica za financije i marketing Dalija Kolar

U razdoblju 2018./2019. članovi izvršnog odbora bili su:

* Predsjednica AIESEC Zagreba Teodora Lauš
  + Potpredsjednica za odlazne prakse Magda Iveković
  + Potpredsjednica za dolazne prakse Nedia Opačak
  + Potpredsjednica za ljudske potencijale Lucija Blatarić
  + Potpredsjednica za poslovni razvoj Dajana Ivkić
  + Potpredsjednik za financije i marketing Mate Doko
  1. Odlazne prakse

Tim za odlazne prakse omogućava mladima od 18 do 30 godina iskustvo volontiranja ili rada u jednoj od 127 zemalja u kojima postoji AIESEC.. Rade na osmišljanju i onekoj od rganizaciji pripremnih seminara prilagođenih pojedinim praktikantima kako bi se osvijestile kulturne razlike i smanjio šok uzrokovan novim okruženjem u kojemu će se praktikant nalaziti.

Broj ostvarenih volonterskih praksi u periodu od 1.5.2017. do 1.5.2018. Je 20, dok je 6 osoba bilo na stručnoj plaćenoj praksi. Za srpanj i kolovoz 2018. Su ugovorene 22 prakse hrvatskih studenata, te se planira do kraja svibnja još 20 volonterskih praksi.

* 1. Provedeni projekti
* Global Mentors:
  + Mentorski je projekt osmišljen i pokrenut od AIESEC Zagreba koji djeluje prema 4. cilju održivog razvoja UN-a “Quality education”. Projekt se odvija u suradnji s udrugom za zbrinjavanje djece bez odgovarajuće roditeljske skrbi Nova Budućnost i Domom za odgoj djece i mladeži Zagreb. Projekt se fokusira na ranjivu skupinu u društvu – djecu bez odgovarajuće roditeljske skrbi u domovima. S djecom rade međunarodni volonteri koji posjeduju osnovna odgojno – obrazovna znanja. Volonteri prolaze selekcijski proces koji uključuje nekoliko intervjua prilikom kojih je fokus na njihovom dosadašnjem volonterskom iskustvu, pogotovo na radu s djecom. Prilikom dolaska u Zagreb volonteri prolaze tzv. IPS (Incoming Preparation Seminar). Radi se o cjelodnevnom seminaru prilikom kojeg volontere upoznajemo s njihovim dnevnim zadacima, djelovanjem udruge AIESEC, kulturološkim razlikama, ciljevima projekta i njihovom utjecaju na lokalnu zajednicu. Projekt traje šest tjedana tijekom kojeg će volontirati 5 inozemnih volontera. Prvi tjedan je edukativnog karaktera prilikom kojeg sveučilišni nastavnici, pedagozi, psiholozi, odgajatelji te socijalni radnici podučavaju volontere njihovom mentorskom poslu. Upućuju ih na osjetljivost djece, moguće poteškoće na koje će naići, kako riješiti najčešće probleme i kako se postaviti u određenim situacijama. Zbog ove stručne edukacije volonteri stječu bolji uvid u svoje zadatke i sigurnije ulaze u ostatak projekta. Idućih pet tjedana volonteri djecu podučavaju engleskom jeziku što se pokazalo izvrsnim jer su djeca prethodnih godina uspjela naučiti osnove engleskog jezika i naučila su se snalaziti u novim i nepredvidivim situacijama. Volonteri djecu uče o svojim kulturama što među njima uvelike potiče razumijevanje kulturoloških razlika i toleranciju. Na svakodnevnim radionicama se osim navedenog uči i o lokalnim i svjetskim problemima, zdravom načinu života i održivom razvoju čime djeca stječu nova znanja i razvijaju osjećaj pripadnosti i odgovornosti. Posljednji vrlo važan zadatak volontera podrazumijeva vandomske aktivnosti što potiče uključivanje domske djece u lokalnu zajednicu. Aktivnosti uključuju odlazak u kazalište, kino, muzeje i događaje u gradu. O uspješnosti ovog projekta govori činjenica da je do sada proveden pet puta sa sveukupno 21 volonterom. Nakon niza održanih projekata primjećeno je da su djeca motiviranija za daljnje obrazovanje i postizanje životnih ciljeva.
  + 19. 6. 2017. - 1. 8. 2017. → 11 volontera
  + 18. 12. 2018. - 30. 1. 2018. → 1 volonter
  + 5. 2. 2018. - 20. 3. 2018. → 3 volontera
  + <https://www.srednja.hr/novosti/hrvatska/global-mentors-volonteri-iz-cijelog-svijeta-drze-obrazovne-radionice-djecu-bez-odgovarajuce-roditeljske-skrbi/>
* World In The City:
  + World In The City je projekt na kojem volonteri održavaju radionice stranih jezika i kulture koji djeluje prema 4. cilju održivog razvoja UN-a “Quality education”. Ovaj projekt se odvija na način da internacionalni volonteri tijekom pet tjedana tri puta tjedno održavaju radionice za sve zainteresirane građane. Tijekom tih pet tjedana polaznici imaju mogućnost naučiti osnove novog jezika ili utvrditi znanje već naučenog jezika s izvornim govornicima.
  + Održano je više ciklusa radionica koje je držalo 25 volontera te je radionicama prisustvovalo ukupno 1055 građana.
  + 12. 6. 2017. - 25. 7. 2017. → 14 volontera
  + 15. 11. 2017. - 28. 12. 2017. → 2 volontera
  + 8. 1. 2018. - 20. 2. 2018. → 7 volontera
  + 26. 2. 2018. - 10. 4. 2018. → 2 volontera
  + <https://www.facebook.com/witczagreb/>
  + <http://kajima.hr/event/1970573046600403/jezicne-radionice-world-in-the-city>
* Global Entrepreneur:
  + Global Entrepreneur je stručna neplaćena praksa u trajanju 6-12 tjedana.  
    Cilj prakse je kroz praktična iskustva rada u startup-ovima razviti poduzetnički duh mladih te im omogućiti osobni i profesionalni razvitak u izazovnom i dinamičnom okruženju istih.  
    Fokus se stavlja na osobni razvitak studenta na razmjeni, ali ne može se zanemariti utjecaj na hrvatsko gospodarstvo. Iako praktikant ne mora biti kompetentan na razini zaposlenika, svakako može obogatiti kadar jednog startup-a u razvoju za manje troškove u odnosu na pronalazak stručnijeg i iskusnijeg zaposlenika
  + Travel & technology HUB Gacka 16 (1. 3. 2018. - 17. 4. 2018.)
    - marketing i web dizajn
  + BIZkoshnica (1. 3. 2018. - 13. 4. 2018.)
    - marketing i prodaja
  + MAMUTI esports (26. 2. 2018. - 26. 4. 2018.)
    - koordinacija online promocije
  + Vuković Intelligent Systems (1. 3. 2018. - 13. 4. 2018.)
    - analiza tržišta
  + Stringbind (1. 3. 2018. - 30. 4. 2018.)
    - analiza tržišta
  + Pinecone (1. 3. 2018. - 13. 4. 2018.)
    - analiza Europskog tržišta
* Global Talent
  + Global Talent je stručna plaćena praksa u trajanju od 6 do 12 mjeseci
  + Cilj prakse je kroz praktična iskustva studentu pružiti priliku za osobni i profesionalni napredak u drugačijoj radnoj okolini.
  + Prvi put u suradnji s Rimac Automobili ostvarili smo sljedeće prakse:
    - Traspontation Design Intern
    - Junior Battery R&D Engineer
    - Marketing Internship
    - Junior Vehicle Dynamics Engineer
* Discover Zagreb:
  + Cilj projekta je osvijestiti zagrebačku kulturu i tradiciju, prenijeti svijetu atmosferu zagrebačkih ulica i kvartova, približiti priče stanovnika, izmamiti im osmijeh na lice, također skrenuti pozornost na probleme koje grad ima te ostaviti pozitivan društveni utjecaj.
  + Djeluje prema 10. cilju održivog razvoja UN-a “Reduced inequalities”
  + Tokom 6 tjedana, AIESEC Zagreb ugostio je 16 volontera iz različitih zemalja koji su radili na promociji grada Zagreba i njegove okolice. Podijeljeni u timove, praktikanti su pisali članke, fotografirali grad, snimali videe te radili online marketing za partnere projekta. Sav materijal objavljivan je na društvenim mrežama.
  + 19. 6. 2017. - 1. 8. 2017. → 16 volontera
  + <https://www.facebook.com/DiscoverZg/>
  + <http://x-ica.com/discover-zagreb-u-reziji-aiesec/>
  + <https://www.youtube.com/watch?v=s7wLh6VpV_w>
  1. Budući projekti
* InteGREAT
  + InteGREAT je projekt koji će se ove godine po prvi puta organizirati u Zagrebu, a tijekom kojeg će inozemni volonteri raditi s izbjeglicama koji se nalaze u zagrebačkom azilu. Ovaj projekt će se odvijati u suradnji s Hrvatskim Crvenim križem, djeluje prema 10. cilju održivog razvoja UN-a “Reduced inequalities”, a svrha projekta je provođenje dnevnih aktivnosti za izbjeglice kako bi im pomogli u integraciji u lokalnu zajednicu te omogućili razvoj različitih vještina.
  + Cilj ovog projekta je dovesti 30 praktikanata koji će volontirati u centru za izbjeglice u koordinaciji sa Hrvatskim Crvenim Križem te im pomoći pri osobnom razvoju i integraciji u hrvatsko društvo. Ciljana skupina za rad su djeca i mladi. Projekt će trajati 6 tjedana, s tim da će se svaki tjedan raditi različita aktivnost s azilantima. Ljudi koje tražimo za projekt trebaju imati iskustva u radu s ljudima. Obavezno je poznavanje engleskog te je poželjno poznavanje arapskog jezika. Također, trebaju biti ugodni, empatični, druželjubivi ljudi, strpljivi i otvoreni za nova iskustva.

1. Sažetak

AIESEC Zagreb je u zadnjih godinu dana, u više ciklusa organizirao 5 volonterskih projekata ( Global Mentors, The World in The City, Integreate, Discover Zagreb). Ugovoreno je više od 150 dolaznih volonterskih praksi ( dio će biti realiziran u srpnju 2018.) te time dao priliku više od 150 međunarodnih studenata da volontiraju na našim projektima u Zagrebu, pozitivno utječu na lokalnu zajednicu, osobno se razviju te s ciljem da po povratku u svoju zemlju budu ambasadori Hrvatske.

S druge strane, više od 50 mladih iz Zagreba (dio praksi realiziran u ljeto 2018.) je preko AIESEC Zagreba dobilo volontersku ili stručnu praksu u inozemstvu s ciljem osobnog i/ili profesionalnog razvoja.

Članovi su sudjelovali na lokalnim, nacionalnim, regionalnim i međunarodnim konferencijama gdje su predstavljali svoj fakultet i zemlju.

Po prvi put AIESEC Zagreb je u suradnji s partnerima doveo 10 studenata u start up-ove na stručne prakse i 5 studenata u Rimac automobili.

Vjerujemo da smo kroz proteklu godinu uspješnom organizacijom volonterskih projekata, stručnih praksi u Hrvatskoj i našim programima mobilnosti u inozemstvu te radu s članstvom udruge pridonijeli našoj misiji - miru i ispunjenju ljudskog potencijala. Vjerujemo da su mladi ljudi ti koji trebaju preuzeti odgovornost za svijet i koji mogu pozitivno utjecati na društvo. Članstvo u AIESECu i programi koje nudimo imaju za cilj potaknuti altruizam u mladima, pomoći pri rješavanju problema u lokalnoj zajednici i osobni razvoj pojedinca.

U radu udruge u protekloj godini sudjelovalo je oko 50 članova koji su svojim radom pridonijeli organizaciji 200 razmjena .